 Ó lé lẹgbẹrún mẹjọ àwọn ọmọ orílẹèdè Nàíjíríà tí wọn ti kó padà dé láti orílẹèdè Libya Agogo mẹrin ìdájí kú díẹ ni bàálù tó kó wọn balẹ sí pápákọ òfúrufú ìlú Èkó. Mẹrìndínláàdóta nínú àwọn àbọdé Libya náà ló jẹ obìnrin, méjì jẹ ọmọdé, tí mẹsán sì jẹ ọmọ ìkókó. Òkìkí ìwà ìmúnilẹrú lórílẹèdè Libya ti kárí ayé. Alámójútó àjọ tó ń mójú tó ìṣẹlẹ àjálù lórílẹèdè Nàìjíríà, NEMA lẹkùn ìwọ oòrùn gúúsù Nàìjíríà, Alhaji Yakubu Suleiman ló tẹwọ gba àwọn àbọdé Libya náà, tó sì gba wọn níyànjú láti di olùfọnrere wàhálà àti ewu tó wà nínú sísá gba ọnà ẹbùrú ròkè òkun . Àwọn iròyin tì ẹ leè ní ìfẹ síí: Àwọn àbòdé láti orílẹèdè Libya yìí ni yóò jẹ kó di ẹgbẹrún mẹjọ àti mọkàndínláàádoje àwọn ọmọ orílẹèdè Nàíjíríà, tí wọn ti kó padà dé láti orílẹèdè Libya báyìí, láti ìgbà tí òkìkí ìwà ìmúnilẹrú lórílẹèdè náà ti kárí ayé. Okòólénígba ó dín méjì làwọn ọmọ Nàíjíríà tí wọn kó padà dé láti orílẹèdè Libya ni ọjọ ìṣẹgun. : Àbọdé Libya: Èeyàn 218 padà dé sí ìlú Èkó 